CELEX: 32021R2225
Language: lv
Date: 2021-09-21 00:00:00
Title: Komisijas Īstenošanas regula (ES) 2021/2225 (2021. gada 16. novembrī), ar ko, ievērojot Eiropas Parlamenta un Padomes Regulas (ES) 2019/817 37. panta 4. punktu, nosaka sīki izstrādātus noteikumus par automatizētiem datu kvalitātes kontroles mehānismiem un procedūrām, kopējiem datu kvalitātes indikatoriem un minimālajiem kvalitātes standartiem datu glabāšanai

15.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 448/23
               
            
         KOMISIJAS ĪSTENOŠANAS REGULA (ES) 2021/2225
         (2021. gada 16. novembrī),
         ar ko, ievērojot Eiropas Parlamenta un Padomes Regulas (ES) 2019/817 37. panta 4. punktu, nosaka sīki izstrādātus noteikumus par automatizētiem datu kvalitātes kontroles mehānismiem un procedūrām, kopējiem datu kvalitātes indikatoriem un minimālajiem kvalitātes standartiem datu glabāšanai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/817 (2019. gada 20. maijs), ar ko izveido satvaru ES informācijas sistēmu sadarbspējai robežu un vīzu jomā un groza Eiropas Parlamenta un Padomes Regulas (EK) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 un (ES) 2018/1861 un Padomes Lēmumus 2004/512/EK un 2008/633/TI (1), un jo īpaši tās 37. panta 4. punktu,
         tā kā:
         
                     (1)
                  
                  
                     Regula (ES) 2019/817 kopā ar Eiropas Parlamenta un Padomes Regulu (ES) 2019/818 (2) izveido satvaru, kura uzdevums ir nodrošināt sadarbspēju starp ES informācijas sistēmām robežu, vīzu, policijas un tiesu iestāžu sadarbības, patvēruma un migrācijas jomā.
                  
               
                     (2)
                  
                  
                     Lai uzlabotu datu kvalitāti un saskaņotu kvalitātes prasības, ir jānosaka detalizēta informācija par automatizētajiem datu kvalitātes kontroles mehānismiem un procedūrām, kopējiem datu kvalitātes indikatoriem un minimālajiem kvalitātes standartiem attiecībā uz datiem, kas tiek ievadīti un glabāti pamatā esošajās ES informācijas sistēmās, kopējā biometrisko datu salīdzināšanas pakalpojumā un kopējā identitātes repozitorijā.
                  
               
                     (3)
                  
                  
                     Šie pasākumi būtu jāīsteno un jānovērtē Eiropas Savienības Aģentūrai lielapjoma IT sistēmu darbības pārvaldībai brīvības, drošības un tiesiskuma telpā (eu-LISA), ņemot vērā īpašos noteikumus, kas paredzēti katrai ES informācijas sistēmai un sadarbspējas komponentam. Lai veiktu šos uzdevumus, eu-LISA būtu jāsaņem konsultācijas no ekspertiem, kuri pārstāv Komisiju, dalībvalstis un Savienības aģentūras, kas izmanto ES informācijas sistēmas un sadarbspējas komponentus.
                  
               
                     (4)
                  
                  
                     Datu kvalitātes kontroles mehānismiem un procedūrām būtu jānosaka ievades datu atbilstība bloķēšanas un elastīgajiem noteikumiem, kas piemērojami pamatā esošajām ES informācijas sistēmām, kopējam biometrisko datu salīdzināšanas pakalpojumam un kopējam identitātes repozitorijam. eu-LISA vajadzētu būt atbildīgai par to, lai tiktu nodrošināts, ka datu kvalitātes noteikumi pastāvīgi ir piemēroti ES informācijas sistēmu un sadarbspējas komponentu mērķu sasniegšanai.
                  
               
                     (5)
                  
                  
                     Attiecībā uz katru kvalitātes kontroles indikatoru eu-LISA būtu jānosaka un jānovērtē datu glabāšanai ES informācijas sistēmās un sadarbspējas komponentos noteiktā minimālā kvalitātes standarta atbilstīgums. Datu kvalitātes standartiem vajadzētu sniegt iespēju automātiski identificēt acīmredzami kļūdainus vai nekonsekventus ievadītos datus, kā rezultātā izcelsmes dalībvalsts varētu verificēt šos datus un veikt visas vajadzīgās korektīvās darbības.
                  
               
                     (6)
                  
                  
                     Būtu jāizveido datu tīrīšanas un problēmu atklāšanas mehānismi, lai regulāri pārbaudītu pamatā esošajās ES informācijas sistēmās glabāto datu un sadarbspējas komponentu derīgumu un atbilstību datu kvalitātes standartiem.
                  
               
                     (7)
                  
                  
                     
                        eu-LISA būtu jānodrošina centrāla uzraudzības spēja attiecībā uz datu kvalitāti un regulāru datu kvalitātes ziņojumu sagatavošanu dalībvalstīm. Centrālajam ziņošanas un statistikas repozitorijam šie ziņojumi būtu jāsagatavo saskaņā ar Regulas (ES) 2019/817 39. panta 1. punktu un noteikumiem, kas paredzēti Komisijas Deleģētajā regulā (ES) 2021/2223 (3).
                  
               
                     (8)
                  
                  
                     Tā kā Regula (ES) 2019/817 pilnveido Šengenas acquis, saskaņā ar 4. pantu protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija paziņoja par Regulas (ES) 2019/817 īstenošanu savos tiesību aktos. Tādēļ šī regula tai ir saistoša.
                  
               
                     (9)
                  
                  
                     Šī regula ir to Šengenas acquis noteikumu pilnveidošana, kuru īstenošanā Īrija nepiedalās (4). Tādēļ Īrija nepiedalās šīs regulas pieņemšanā un Īrijai šī regula nav saistoša un nav jāpiemēro.
                  
               
                     (10)
                  
                  
                     Attiecībā uz Islandi un Norvēģiju – saskaņā ar Nolīgumu starp Eiropas Savienības Padomi un Islandes Republiku un Norvēģijas Karalisti par šo abu valstu asociēšanu Šengenas acquis īstenošanā, piemērošanā un pilnveidošanā šī regula ir to Šengenas acquis noteikumu (5) pilnveidošana, kuri attiecas uz jomu, kas minēta Padomes Lēmuma 1999/437/EK (6) 1. panta A punktā.
                  
               
                     (11)
                  
                  
                     Attiecībā uz Šveici – saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā šī regula ir to Šengenas acquis noteikumu (7) pilnveidošana, kuri attiecas uz jomu, kas minēta Lēmuma 1999/437/EK 1. panta A punktā, to lasot saistībā ar Padomes Lēmuma 2008/146/EK (8) 3. pantu.
                  
               
                     (12)
                  
                  
                     Attiecībā uz Lihtenšteinu – saskaņā ar Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā, šī regula ir to Šengenas acquis noteikumu (9) pilnveidošana, kuri attiecas uz jomu, kas minēta Lēmuma 1999/437/EK 1. panta A punktā, to lasot saistībā ar Padomes Lēmuma 2011/350/ES (10) 3. pantu.
                  
               
                     (13)
                  
                  
                     Attiecībā uz Kipru, Bulgāriju, Rumāniju un Horvātiju šī regula ir akts, kas pilnveido Šengenas acquis vai ir kā citādi saistīts ar to, kā attiecīgi noteikts 2003. gada Pievienošanās akta 3. panta 1. punktā, 2005. gada Pievienošanās akta 4. panta 1. punktā un 2011. gada Pievienošanās akta 4. panta 1. punktā.
                  
               
                     (14)
                  
                  
                     Saskaņā ar Eiropas Parlamenta un Padomes Regulas (ES) 2018/1725 (11) 42. panta 1. punktu ir notikusi apspriešanās ar Eiropas Datu aizsardzības uzraudzītāju, kas 2021. gada 30. aprīlī sniedza atzinumu.
                  
               
                     (15)
                  
                  
                     Šajā regulā paredzētie pasākumi ir saskaņā ar Sadarbspējas komitejas atzinumu,
                  
               IR PIEŅĒMUSI ŠO REGULU.
         
            1. pants
            Darbības joma un priekšmets
            
               1.   Šajā regulā ir noteikta detalizēta informācija par automatizētiem datu kvalitātes kontroles mehānismiem un procedūrām attiecībā uz datiem, kas tiek glabāti Regulas (ES) 2019/817 37. panta 1. punktā minētajās ES informācijas sistēmās un sadarbspējas komponentos.
            
            
               2.   Šajā regulā ir arī noteikta detalizēta informācija par kopējiem datu kvalitātes indikatoriem un minimālajiem kvalitātes standartiem datu – jo īpaši biometrisko datu – glabāšanai ES informācijas sistēmās un sadarbspējas komponentos, kas minēti Regulas (ES) 2019/817 37. panta 1. punktā.
            
            
               3.   Šā panta 2. un 3. punktā minētie pasākumi neskar Savienības tiesību aktos paredzētos īpašos noteikumus par datu kvalitāti saistībā ar ES informācijas sistēmām.
            
            
               4.   Šo regulu piemēro ES informācijas sistēmām un sadarbspējas komponentiem, kas minēti Regulas (ES) 2019/817 37. panta 1. punktā.
            
         
         
            2. pants
            Definīcijas
            Šajā regulā piemēro šādas definīcijas:
            
                        a)
                     
                     
                        “ievades dati” ir dati, uz kuriem attiecas datu kvalitātes pārbaudes nolūkā tos glabāt ES informācijas sistēmās vai sadarbspējas komponentos, kas minēti Regulas (ES) 2019/817 37. panta 1. punktā;
                     
                  
                        b)
                     
                     
                        “datu tīrīšanas mehānisms” ir mehānisms, ar ko veic pārbaudes, lai nodrošinātu ES informācijas sistēmā vai sadarbspējas komponentā glabāto datu plānoto dzēšanu saskaņā ar Savienības tiesību aktiem;
                     
                  
                        c)
                     
                     
                        “problēmu atklāšanas mehānisms” ir mehānisms, ar ko veic pārbaudes, lai identificētu datus, kuri neatbilst datu kvalitātes noteikumiem vai standartiem;
                     
                  
                        d)
                     
                     
                        “bloķēšanas noteikumi” ir noteikumi vai noteikumu kopums, ar kuru palīdzību mēra pakāpi, kādā ievades dati atbilst noteiktām datu prasībām, no kuru ievērošanas atkarīga to glabāšana vai izmantošana vai abas. Tie ietver arī katrai ES informācijas sistēmai piemērojamos datu kvalitātes noteikumus, kas jāizpilda, pirms datus var ievadīt sistēmā. Ievades dati, kas neatbilst kādam bloķēšanas noteikumam, netiks ievadīti un glabāti ES informācijas sistēmā un sadarbspējas komponentā;
                     
                  
                        e)
                     
                     
                        “elastīgi noteikumi” ir noteikumi vai noteikumu kopums, ar ko mēra pakāpi, kādā ievades dati atbilst noteiktām datu prasībām, kas nosaka to atbilstību vai optimālu izmantošanu vai abas. Elastīgie noteikumi neliedz ievadīt un glabāt neatbilstošus ievades datus. Tie ietver arī katrai ES informācijas sistēmai piemērojamos datu kvalitātes noteikumus, kas būtu jāizpilda, pirms datus var ievadīt sistēmā. Ievades datus, kas neatbilst kādam no elastīgajiem noteikumam, ievada ES informācijas sistēmā vai sadarbspējas komponentā ar datu kvalitātes problēmas karodziņu, paziņojumu vai brīdinājuma ziņojumu.
                     
                  
         
            3. pants
            Automatizēti datu kvalitātes kontroles mehānismi un procedūras
            
               1.   Automatizētas kvalitātes pārbaudes kopējā biometrisko datu salīdzināšanas pakalpojumā un kopējā identitātes repozitorijā ievadītajiem un uzglabātajiem datiem veic saskaņā ar 4. pantā paredzētajiem noteikumiem.
            
            
               2.   Automatizētas kvalitātes pārbaudes veic datiem, kas ievadīti un glabāti Regulas (ES) 2019/817 37. panta 1. punktā minētajās ES informācijas sistēmās, saskaņā ar noteikumiem, kuri reglamentē datu kvalitātes kontroles mehānismus minētajās sistēmās.
            
            
               3.   Datu kvalitātes kontroles mehānismus aktivizē saskaņā ar noteikumiem, kas reglamentē datu kvalitāti minētajās ES informācijas sistēmās un sadarbspējas komponentos.
            
            
               4.   Lai noteiktu ievades datu atbilstību bloķēšanas vai elastīgajiem noteikumiem, kas uz tiem attiecas, 3. punktā minētie datu kvalitātes kontroles mehānismi atbilst šīs regulas pielikuma 1. iedaļai.
            
            
               5.   Ja ievades dati ir jāievada Regulas (ES) 2019/817 37. panta 1. punktā minētajās ES informācijas sistēmās vai sadarbspējas komponentos, datu kvalitātes kontroles mehānismi, piemērojot katra rādītāja datu kvalitātes standartu, novērtē, cik lielā mērā dati atbilst katram datu kvalitātes indikatoram. Šā novērtējuma rezultātā datu kvalitātes kontroles mehānismi piešķir ievades datiem datu kvalitātes klasifikāciju saskaņā ar šīs regulas pielikuma 2. un 3. iedaļā noteikto procesu.
            
            
               6.   Kopējie datu kvalitātes indikatori ir šādi: pilnīgums, precizitāte, savlaicīgums, unikalitāte un konsekvence.
            
            
               7.   eu-LISA īsteno datu kvalitātes standartus katram indikatoram saskaņā ar 5. pantā noteiktajām procedūrām.
            
            
               8.   Datu tīrīšanas un problēmu atklāšanas mehānismi regulāri pārbauda Regulas (ES) 2019/817 37. panta 1. punktā minēto ES informācijas sistēmās un sadarbspējas komponentos glabāto datu derīgumu un atbilstību datu kvalitātei saskaņā ar šīs regulas pielikuma 4. iedaļu.
            
         
         
            4. pants
            Automatizēti datu kvalitātes kontroles mehānismi ievadītajiem un glabātajiem datiem
            
               1.   Lai uzlabotu datu kvalitāti, izveido automatizētus datu kvalitātes kontroles mehānismus, kā uzdevums ir atbalstīt tādu datu ievadīšanu un glabāšanu, kuri atbilst datu kvalitātes prasībām, kas noteiktas Regulas (ES) 2019/817 37. panta 1. punktā minētajām ES informācijas sistēmām un sadarbspējas komponentiem. Datus ievada un glabā saskaņā ar noteikumiem, kas reglamentē datu kvalitāti minētajās ES informācijas sistēmās vai sadarbspējas komponentos.
            
            
               2.   Lai pienācīgi pilnvaroti darbinieki varētu ievadīt datus Regulas (ES) 2019/817 37. panta 1. punktā minētajās ES informācijas sistēmās un sadarbspējas komponentos, automatizēti kvalitātes kontroles mehānismi pārbauda kopējos kvalitātes indikatorus, kas minēti šīs regulas pielikuma 2. iedaļā.
            
            
               3.   Datu kvalitātes kontroles mehānismi ļauj piemērot bloķēšanas noteikumus un elastīgos noteikumus saskaņā ar 3. panta 4. punktu, kas reglamentē datu kvalitāti Regulas (ES) 2019/817 37. panta 1. punktā minētajās ES informācijas sistēmās un sadarbspējas komponentos.
            
         
         
            5. pants
            Procedūras, kas reglamentē datu kvalitātes kontroles indikatorus, standartus un mehānismus
            
               1.   eu-LISA ir atbildīga par to, lai tiktu nodrošināts, ka datu kvalitātes noteikumi ir atbilstīgi Regulas (ES) 2019/817 37. panta 1. punktā minēto ES informācijas sistēmu un sadarbspējas komponentu mērķu sasniegšanai.
            
            
               2.   eu-LISA ir atbildīga arī par minimālo kvalitātes standartu īstenošanu biometrisko datu glabāšanai ES informācijas sistēmās un sadarbspējas komponentos, kas minēti Regulas (ES) 2019/817 37. panta 1. punktā.
            
            
               3.   Šā panta 1. un 2. punkta nolūkos eu-LISA ņem vērā katras Regulas (ES) 2019/817 37. panta 1. punktā minētās ES informācijas sistēmas un sadarbspējas komponenta īpašās vajadzības, un tai palīdz un to konsultē eksperti, kuri pārstāv Komisiju, dalībvalstis un Savienības aģentūras, kas izmanto minētās ES informācijas sistēmas un sadarbspējas komponentus.
            
            
               4.   Piemēro šādas datu kvalitātes kontroles procedūras:
               
                           a)
                        
                        
                           
                              eu-LISA īsteno datu kvalitātes standartus katram datu kvalitātes indikatoram saskaņā ar šīs regulas pielikuma 2. iedaļu;
                        
                     
                           b)
                        
                        
                           vērtības standartiem piešķir atsevišķi katram 3. panta 6. punktā minētajam datu kvalitātes indikatoram. Attiecībā uz katru indikatoru standarti var piešķirt atšķirīgas vērtības atkarībā no datu kategorijas;
                        
                     
                           c)
                        
                        
                           ja tas ir nepieciešams un kad ir izdoti regulārie datu kvalitātes ziņojumi saskaņā ar 6. pantu, eu-LISA novērtē vērtību un standartu atbilstīgumu un groza tos, ciktāl tie vairs nav atbilstīgi;
                        
                     
                           d)
                        
                        
                           ja tas ir nepieciešams un kad ir izdoti regulārie datu kvalitātes ziņojumi saskaņā ar 6. pantu, eu-LISA novērtē, vai ir atbilstīgi datu kvalitātes kontroles mehānismi, kuri ļauj piemērot bloķēšanas un elastīgos noteikumus, un vajadzības gadījumā tos groza;
                        
                     
                           e)
                        
                        
                           lai grozītu datu kvalitātes standartus un to vērtības un pieņemtu jebkādu lēmumu par datu kvalitātes kontroles mehānismiem saskaņā ar šā punkta c) un d) apakšpunktu, eu-LISA apspriežas ar padomdevēju grupām par katru no Regulas (ES) 2019/817 37. panta 1. punktā minētajām ES informācijas sistēmām un sadarbspējas komponentiem.
                        
                     
            
               5.   Lai grozītu datu kvalitātes standartu vērtības un pieņemtu jebkādu lēmumu par datu kvalitātes kontroles mehānismiem, eu-LISA pamatojas uz datu kvalitātes kontroles mehānismu darbības novērtējumu.
            
         
         
            6. pants
            Regulas (ES) 2019/817 37. panta 3. punktā paredzētie ziņojumi par automatizētajiem datu kvalitātes kontroles mehānismiem un procedūrām un kopējiem datu kvalitātes indikatoriem
            
               1.   Regulas (ES) 2019/817 37. panta 3. punktā minētos ziņojumus sagatavo centrālais ziņošanas un statistikas repozitorijs saskaņā ar Regulas (ES) 2019/817 39. panta 1. punktu un noteikumiem, kas paredzēti Deleģētajā regulā (ES) 2021/2223.
            
            
               2.   Ziņojumos neiekļauj personas datus un ietver vismaz šādus rādītājus par to datu kvalitāti, kas iegūti, izmantojot šim nolūkam izstrādātu rīku vai rīku kopumu:
               
                           a)
                        
                        
                           attiecībā uz burtciparu datiem un biometriskajiem datiem, kas novērtēti pēc bloķēšanas noteikumiem un elastīgajiem noteikumiem, – atbilstība šādiem datu kvalitātes indikatoriem:
                           
                                       1)
                                    
                                    
                                       pilnīgums (%);
                                    
                                 
                                       2)
                                    
                                    
                                       precizitāte (%);
                                    
                                 
                                       3)
                                    
                                    
                                       unikalitāte (%);
                                    
                                 
                                       4)
                                    
                                    
                                       savlaicīgums (%);
                                    
                                 
                                       5)
                                    
                                    
                                       datu konsekvence (%);
                                    
                                 
                     
                           b)
                        
                        
                           pieteikuma datņu pilnīgums (%);
                        
                     
                           c)
                        
                        
                           datu atbilstība “labas kvalitātes” klasifikācijai (%);
                        
                     
                           d)
                        
                        
                           datu atbilstība “zemas kvalitātes” klasifikācijai (%);
                        
                     
                           e)
                        
                        
                           datu tīrīšanas mehānisma rezultāti;
                        
                     
                           f)
                        
                        
                           problēmu atklāšanas mehānisma rezultāti;
                        
                     
                           g)
                        
                        
                           datu lauki, kas izraisa biežas kvalitātes problēmas;
                        
                     
                           h)
                        
                        
                           10 galveno jautājumu saraksts katrai no a) līdz g) apakšpunktā minētajām kategorijām;
                        
                     
                           i)
                        
                        
                           dalībvalstis, uz kurām attiecas 10 galvenās kvalitātes problēmas.
                        
                     
            
               3.   eu-LISA izveido centrālu uzraudzības spēju attiecībā uz datu kvalitāti un šajā pantā minēto ziņojumu sagatavošanu reizi nedēļā.
            
         
         
            7. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2021. gada 16. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 135, 22.5.2019., 27. lpp.
         
         
            (2)  Eiropas Parlamenta un Padomes Regula (ES) 2019/818 (2019. gada 20. maijs), ar ko izveido satvaru ES informācijas sistēmu sadarbspējai policijas un tiesu iestāžu sadarbības, patvēruma un migrācijas jomā un groza Regulas (ES) 2018/1726, (ES) 2018/1862 un (ES) 2019/816 (OV L 135, 22.5.2019., 85. lpp.).
         
            (3)  Komisijas Deleģētā regula (ES) 2021/2223 (2021. gada 30. septembris), ar ko Eiropas Parlamenta un Padomes Regulu (ES) 2019/817 papildina ar sīki izstrādātiem noteikumiem par centrālā ziņošanas un statistikas repozitorija darbību (skatīt šā Oficiālā Vēstneša 7. lpp.).
         
            (4)  Uz šo regulu neattiecas pasākumi, kas paredzēti Padomes Lēmumā 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).
         
            (5)  OV L 176, 10.7.1999., 36. lpp.
         
         
            (6)  Padomes Lēmums 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē (OV L 176, 10.7.1999., 31. lpp.).
         
            (7)  OV L 53, 27.2.2008., 52. lpp.
         
         
            (8)  Padomes Lēmums 2008/146/EK (2008. gada 28. janvāris) par to, lai Eiropas Kopienas vārdā noslēgtu Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (OV L 53, 27.2.2008., 1. lpp.).
         
            (9)  OV L 160, 18.6.2011., 21. lpp.
         
         
            (10)  Padomes Lēmums 2011/350/ES (2011. gada 7. marts) par to, lai Eiropas Savienības vārdā noslēgtu Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā saistībā ar kontroles atcelšanu pie iekšējām robežām un personu pārvietošanos (OV L 160, 18.6.2011., 19. lpp.).
         
            (11)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).
      
      
         
            PIELIKUMS
            1. IEDAĻA
            
               Automatizēts datu kvalitātes kontroles mehānisms ievadāmajiem datiem
            
            ES informācijas sistēmās un sadarbspējas komponentos ievadītajiem datiem tiks piemēroti automatizēti datu kvalitātes kontroles mehānismi, kuru pamatā ir bloķēšanas un elastīgie noteikumi, kā tie definēti 2. pantā. Tie ir ES informācijas sistēmās un sadarbspējas komponentos paredzētie noteikumi, kas nosaka, vai ievades datu ievadīšana un glabāšana būtu atļaujama vai noraidāma. Bloķēšanas un elastīgos noteikumus nosaka, pamatojoties uz šādiem parametriem: garums, formāts, tips, atbilstība kvalitātes standartiem, semantika, atkārtošanās un sintakse.
            2. IEDAĻA
            
               Vispārīgi apsvērumi par kopējiem datu kvalitātes indikatoriem un ievadāmo datu kvalitātes standartu minimumu
            
            Ievades datiem, uz kuriem attiecas kvalitātes verifikācijas process, novērtē atbilstību datu kvalitātes noteikumiem, kas noteikti katrā ES informācijas sistēmā un sadarbspējas komponentā, kā tie izklāstīti 1. iedaļā. Ja ievades datiem piemērojamie noteikumi neliedz ievadīt un glabāt datus, datu kvalitātes kontroles mehānismi mēra ievades datu kvalitāti, izmantojot tiem piemērojamos datu kvalitātes indikatorus.
            Datu kvalitātes kontroles mehānismi mēra ievades datu kvalitāti saskaņā ar katru attiecīgo indikatoru. Lai aprēķinātu katra indikatora relatīvo svērumu attiecībā uz ievades datu vispārējo kvalitāti, datu kvalitātes kontroles mehānismos ņem vērā svēruma koeficientu.
            Šajā nolūkā datu kvalitātes kontroles mehānismus pielāgo, lai tos piemērotu vienai datu kopai ierakstā vai datubāzei.
            Pēc svēruma koeficienta piemērošanas ievades datiem datu kvalitātes kontroles mehānismi izveido ievades datu profilu, kurā ietverti indikatoru standartu piemērošanas rezultāti, piemēram, skaitliskās vērtības, ar kurām novērtē katra indikatora ievades datu kvalitāti.
            1. tabulā ir norādīts minimālais datu kvalitātes indikatoru kopums, piemēram, indikatori, ko saskaņā ar noteikumiem, kurus piemēro katrā ES informācijas sistēmā un sadarbspējas komponentā, vienmēr piemēro ievades datiem. Šādi indikatori ir pilnīgums, precizitāte, konsekvence, savlaicīgums, unikalitāte.
            
               1. tabula
            
            
               Datu kvalitātes obligāto indikatoru saraksts
            
            
                        
                           Indikators
                        
                     
                     
                        
                           Apraksts
                        
                     
                     
                        
                           Galvenā piemērojamības joma
                        
                     
                     
                        
                           Mērvienība
                        
                     
                  
                        Pilnīgums
                     
                     
                        Pakāpe, kādā ievades datiem ir vērtības attiecībā uz visiem paredzamajiem atribūtiem un saistītajām prasībām konkrētā lietojuma kontekstā. Nosaka, vai ir sniegti visi obligātie dati un vai datubāzes (vai sektoru) saraksti atbilst noteiktajām prasībām.
                     
                     
                        Obligātie datu lauki (burtciparu un biometriskie)
                     
                     
                        Datu pilnīguma rādītājs: sniegto datu šūnu skaita attiecība pret vajadzīgo datu šūnu skaitu
                     
                  
                        Precizitāte
                     
                     
                        Pakāpe, kādā ievades dati atspoguļo novērtējumu pietuvinājumu nezināmajām faktiskajām vērtībām. Tas var attiekties vai nu uz datiem par vienu entītiju vai uz līdzīgiem datiem par salīdzināmām entītijām, vai uz abiem.
                     
                     
                        Burtciparu un biometriskie dati
                     
                     
                        Atlases kļūdu īpatsvars, vienības neatbildētības līmenis, posteņu neatbildētības īpatsvars, datu tveršanas kļūdu īpatsvars utt.
                     
                  
                        Konsekvence
                     
                     
                        Pakāpe, kādā ievades datiem ir atribūti, kas ir brīvi no pretrunām un ir saskanīgi ar citiem datiem konkrētā lietošanas kontekstā. Nosaka pakāpi, kādā datu kopums atbilst noteiktiem darbības noteikumiem, kas piemērojami starp šiem datiem, tas ir, nepastāv datu satura pretrunas. Tas var attiekties vai nu uz datiem par vienu entītiju vai uz līdzīgiem datiem par salīdzināmām entītijām, vai uz abiem.
                     
                     
                        Burtciparu dati
                     
                     
                        Procenti
                     
                  
                        Savlaicīgums
                     
                     
                        Pakāpe, kādā ievades dati tiek sniegti iepriekš noteiktā datumā vai laikā, kas nosaka datu derīgumu vai to izmantošanas kontekstu. Nosaka, cik atjaunināti ir dati un vai prasītos datus var sniegt noteiktajā laikā.
                     
                     
                        Burtciparu un biometriskie dati
                     
                     
                        Starplaiks – galīgais rezultāts: dienu skaits no pēdējās atsauces dienas līdz dienai, kad sniegti ievades dati
                     
                  
                        Unikalitāte
                     
                     
                        Pakāpe, kādā ievades dati netiek dublēti vienā un tajā pašā ES informācijas sistēmā vai sadarbspējas komponentā.
                     
                     
                        Obligātie datu lauki (burtciparu un biometriskie)
                     
                     
                        Nedublēto datu vienību procentuālā daļa
                     
                  Biometrisko datu precizitātes indikators ietver arī izšķirtspēju. Izšķirtspēja ir pakāpe, kādā ievades dati satur vajadzīgo punktu vai pikseļu skaitu uz vienu garuma vienību. Vienība pikseļu uzrādīšanai uz ekrāna: vienība pi drukāšanai; dot pi izvades sistēmām. Pikselis – viens vai vairāki biti (krāsu diapazona piemēri: 16 krāsas 4b, 256 8b, 16b 65 tūkst., 24b 16,5 milj.)
            3. IEDAĻA
            
               Datu kvalitātes klasifikācija
            
            Pēc 2. iedaļā minētā ievades datu profila izstrādes ievades datiem piešķir datu kvalitātes klasifikāciju. Piemēro šādu datu kvalitātes klasifikāciju:
            
                        a)
                     
                     
                        “laba kvalitāte” nozīmē to, ka ievades datu profils uzrāda prasīto atbilstību piemērojamajam datu kvalitātes indikatoram;
                     
                  
                        b)
                     
                     
                        “zema kvalitāte” nozīmē to, ka ievades datu profils neuzrāda prasīto atbilstību piemērojamajiem datu kvalitātes indikatoriem kāda elastīgā noteikuma gadījumā;
                     
                  
                        c)
                     
                     
                        “noraidīts” nozīmē, ka ievades datu profils neuzrāda prasīto atbilstību piemērojamajiem datu kvalitātes indikatoriem kāda bloķēšanas noteikuma gadījumā.
                     
                  Ja ievades datiem piešķir “labas kvalitātes” klasifikāciju, datus saglabā sistēmā vai komponentā bez brīdinājuma par datu kvalitāti.
            Ja ievades datiem piešķir “zemas kvalitātes” klasifikāciju, datus saglabā sistēmā vai komponentā un ar datu kvalitātes brīdinājumu. Brīdinājumā norāda, ka ievades dati tiek laboti un iemeslu, kāpēc ievades dati neuzrāda prasīto atbilstību piemērojamajiem datu kvalitātes indikatoriem. Ja iespējams, brīdinājumā norāda datu lauku(-us) vai datu saturu(-us) – vai abus –, ko skar datu kvalitātes problēmas, un ierosina izmaiņas, kas vajadzīgas, lai ievades dati atbilstu “labas kvalitātes” klasifikācijai.
            4. IEDAĻA
            
               Datu kvalitātes uzraudzība
            
            3. panta 8. punkta vajadzībām izmanto divu veidu mehānismus:
            
                        a)
                     
                     
                        Datu tīrīšanas mehānismi. Šādi mehānismi veic pārbaudes, lai identificētu datus, kuru atlikušais uzglabāšanas periods ir mazāks par laiku, kas noteikts tiesību aktos, kuri reglamentē attiecīgo ES informācijas sistēmu vai sadarbspējas komponentu. Datu tīrīšanas mehānismi informē dalībvalsti, ka datus plānots dzēst, un ļauj tām vajadzības gadījumā pieņemt atbilstīgus pasākumus.
                     
                  
                        b)
                     
                     
                        Problēmu atklāšanas mehānismi. Šādi mehānismi veic pārbaudes, lai identificētu datus, kas vairs neatbilst vienam vai vairākiem datu kvalitātes noteikumiem vai standartiem saistībā ar datu kvalitātes indikatoriem. Šādu pārbaužu rezultātā var tikt nosūtīts brīdinājums vai paziņojums dalībvalsts atbildīgajai iestādei, norādot iemeslu, kāpēc dati vairs neatbilst vienam vai vairākiem datu kvalitātes noteikumiem vai standartiem. Ja iespējams, brīdinājumā ierosina izmaiņas, kas vajadzīgas ievades datiem, lai tie atbilstu jaunajiem noteikumiem vai standartiem. Šādu pārbaužu piemērošanas rezultātā nekādā gadījumā nedrīkst automātiski tikt dzēsti ES informācijas sistēmās vai sadarbspējas komponentos glabātie dati. Kad ES informācijas sistēmā vai sadarbspējas komponentā ievada jaunus datus, kamēr darbojas problēmu atklāšanas mehānismi, šiem datiem nepiemēro problēmu atklāšanas mehānismus.
                     
                  
               eu-LISA var nolemt, ka ES informācijas sistēmā un sadarbspējas komponentos pēc datu kvalitātes noteikumu vai standartu pārskatīšanas tiek izmantoti ad hoc problēmu atklāšanas mehānismi.
            
               eu-LISA var apspriesties ar padomdevēju grupu kādas no ES informācijas sistēmām vai sadarbspējas komponentiem jautājumos par to, vai attiecīgajā ES informācijas sistēmā vai sadarbspējas komponentā izmantot ad hoc problēmu atklāšanas mehānismus, ciktāl tas nepieciešams attiecīgās ES informācijas sistēmas vai sadarbspējas komponenta nolūkiem.